CELEX: C2005/217/30
Language: et
Date: 2005-09-03 00:00:00
Title: Euroopa Kohtu (kolmas koda) 21. juuli 2005. aasta otsus kohtuasjas C-71/04 (Tribunal Supremo eelotsusetaotlus): Administración del Estado versus Xunta de Galicia (Riigiabi — EÜ asutamislepingu artikli 93 lõige 3 (nüüd EÜ artikli 88 lõige 3) — Laevaehituse ning laeva ümberehituse abikava, mis ei kuulu direktiivi 90/684/EMÜ kohaldamisalasse — Eelnevalt teavitamata jätmine — EÜ asutamislepingu artikli 92 lõige 1 (nüüd EÜ artikli 87 lõige 1) — Riigiabi mõiste — Liikmesriikidevahelise kaubanduse kahjustamine)

3.9.2005   
            
            
               ET
            
            
               Euroopa Liidu Teataja
            
            
               C 217/16
            
         
      EUROOPA KOHTU
   
   (kolmas koda)
   21. juuli 2005. aasta otsus
   kohtuasjas C-71/04 (Tribunal Supremo eelotsusetaotlus): Administración del Estado versus Xunta de Galicia (1)
   
   (Riigiabi - EÜ asutamislepingu artikli 93 lõige 3 (nüüd EÜ artikli 88 lõige 3) - Laevaehituse ning laeva ümberehituse abikava, mis ei kuulu direktiivi 90/684/EMÜ kohaldamisalasse - Eelnevalt teavitamata jätmine - EÜ asutamislepingu artikli 92 lõige 1 (nüüd EÜ artikli 87 lõige 1) - Riigiabi mõiste - Liikmesriikidevahelise kaubanduse kahjustamine)
   (2005/C 217/30)
   Kohtumenetluse keel: hispaania
   Kohtuasjas C-71/04, mille esemeks on EÜ artikli 234 alusel Tribunal Supremo (Hispaania) 22. detsembri 2003. aasta otsusega esitatud eelotsusetaotlus, mis saabus Euroopa Kohtusse 16. veebruaril 2004, menetluses Administración del Estado v. Xunta de Galicia, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet, S. von Bahr, U. Lõhmus ja A. Ó Caoimh (ettekandja); kohtujurist F. G. Jacobs, kohtusekretär R. Grass, 21. juulil 2005 otsuse, mille resolutiivosa on järgmine:
   Sellisest laevaehituse ning ümberehituse abikavast nagu see, mis on ette nähtud dekreedis nr 217/1994 ja mis ei kuulu nõukogu 21. detsembri 1990. aasta direktiivi 90/684/EMÜ laevaehitusele antavast abist kohaldamisalasse, peab komisjoni EÜ asutamislepingu artikli 93 lõike 3 (nüüd EÜ artikli 88 lõige 3) alusel eelnevalt teavitama, kui on tuvastatud, et see abikava võib olla aluseks riigiabi andmisele EÜ asutamislepingu artikli 92 lõike 1 (muudetuna EÜ artikli 87 lõige 1) mõttes. Siseriiklike kohtute ülesanne on viimase sätte eiramisel teha siseriikliku õiguse alusel kõik järeldused, sh otsustada nii abimeetmete rakendamise toimingute kehtivuse kui ka nimetatud sätet rikkudes makstud rahaliste toetuste sissenõudmise üle.
   
      (1)  ELT C 94, 17.4.2004.